Fremvisning af Intersport-lokalerne i gågaden i Nykøbing
2024-04-30 15:00 - 18:00 (Europe/Copenhagen) | Morsø Erhvervsråd, Holgersgade 1, Nykøbing M, 7900, Danmark
Arbejdsgruppen bag BusinessPark Mors inviterer til fremvisning af Intersport-lokalerne i gågaden i Nykøbing.

Arbejdsgruppen, som udspringer af Morsø Erhvervsråd, har det seneste år arbejdet med at modne ideen om en businesspark på Mors. Vi har diskuteret potentielle brugere, udbudte ydelser og ikke mindst hvad de fysiske rammer om en businesspark skal kunne opfylde.
Vi har set på 10-15 lokationer på Mors og har valgt at gå videre med Intersport-lokalerne, da de bedst dækker de behov, en kommende businesspark kan have. Den endelige aftale med Jyske Bank er ikke indgået endnu, men det skal ikke afholde os fra at invitere alle interesserede til en fremvisning af lokalerne (alle 3 etager) og en præsentation af ideerne bag en businesspark.
Medlemmer af arbejdsgruppen vil vise interesserede rundt i grupper, og vi serverer lidt øl/vand/kaffe og snacks. Jyske Bank stiller en pølsevogn op, så interesserede også kan få stillet sulten efter rundvisningen.
Hvis du vil vide mere om projektet, så kan du læse mere her:
http://businessparkmors.dk/bpm.pdf
Og se en video af hvordan BusinessPark Mors kunne komme til at se ud her:
http://businessparkmors.dk/video.mp4

Hvis du har spørgsmål, er du velkommen til at kontakte Torben Leth på tlf. nr. 51 30 90 20
Vi ses!!
På vegne af BusinessPark Mors arbejdsgruppen, Torben Leth

Vi vil rigtig gerne have din tilmelding nedenfor, men får du hul i kalenderen i sidste øjeblik er du stadig hjertelig velkommen.
